[{"text_idx": "#000000", "text": "Ar Log performing St Davids Cathedral"}, {"text_idx": "#000003", "text": "Ar Log yw un o grwpiau gwerin mwyaf hirhoedlog a mwyaf poblogaidd Cymru. Mae dawn gerddorol anhygoel y band, eu lleisiau Cymraeg sensitif, a\u2019u clocsio bywiog i gyd i\u2019w mwynhau ar eu recordiau. Er bod yna lawer o gerddorion gwych yng Nghymru, dylai unrhyw archwiliad o gerddoriaeth y wlad ddechrau gyda, neu o leiaf gynnwys, recordiadau Ar Log."}, {"text_idx": "#000004", "text": "Byddan nhw\u2019n perfformio cyfres newydd o chwe cha\u0302n werin Gymreig a gyfansoddwyd gan y cyfansoddwr Cymreig byd-enwog Paul Mealor gyda\u2019r geiriau gan un o feirdd amlycaf Cymru, Grahame Davies."}, {"text_idx": "#000005", "text": "Ar Log oedd y grw\u0302p proffesiynol cyntaf i fynd a\u0302 cherddoriaeth draddodiadol Cymru i\u2019r llwyfan rhyngwladol. Ffurfiwyd y grw\u0302p yn arbennig ar gyfer gw\u0302yl Lorient, Llydaw, ym 1976, ac wedi hynny treuliodd y grw\u0302p saith mlynedd yn perfformio ar hyd a lled Ewrop, Gogledd a De America, gan greu enw rhagorol iddyn nhw eu hunain fel llysgenhadon pennaf cerddoriaeth Gymreig. Gyda deg albwm hynod lwyddiannus i\u2019w henw, maen nhw\u2019n dal i swyno eu cynulleidfaoedd trwy eu perfformiadau byw cofiadwy a bywiog."}, {"text_idx": "#000006", "text": "bedwyr williams, beekeeping, launch, Public art"}, {"text_idx": "#000017", "text": "Mae\u2019r arddangosfa\u2019n plethu thema\u0302u teithio, lleoedd cysegredig, treftadaeth hynafol, adrodd straeon a hiraeth am gartref ynghyd trwy ffotograffiaeth, animeiddio, sain, celfyddydau cyfranogol, testun, stori, gwydr a golau. Mae\u2019r artistiaid wedi\u2019u hysbrydoli gan ganfyddiadau ehangach prosiect Cysylltiadau Hynafol. Mae ymchwil hanesyddol, lle\u0302n gwerin a chasglu straeon wedi datgelu cysylltiadau dwfn rhwng y ddau ranbarth yma ac mae\u2019r cloddiadau archeolegol a\u2019r arolygon geoffisegol yn y Porth Mawr ac yn Ferns, Wexford yn adrodd hanes teithio a chysylltiadau rhwng Wexford a Sir Benfro o\u2019r cyfnod cynhanes hyd heddiw."}, {"text_idx": "#000019", "text": "\u201cY mo\u0302r sy\u2019n ein cysylltu ni\u201d \u2013 Dyma\u2019r geiriau oedd fwyaf perthnasol i mi, wrth i mi ymchwilio ar gyfer y comisiwn hwn. Ysgrifennu a recordio pedair stori fer newydd mewn ymateb i nifer o thema\u0302u Cysylltiadau Hynafol oedd ffocws fy ngwaith. Cafodd y rhan fwyaf o\u2019r cymeriadau a\u2019r bydoedd a ddaeth i\u2019r amlwg eu hysbrydoli gan fywydau a digwyddiadau\u2019n gysylltiedig a\u0302\u2019r dw\u0302r sy\u2019n cysylltu Sir Benfro a Gogledd Wexford."}, {"text_idx": "#000020", "text": "Mae artist amlgyfrwng Sea\u0301n Vicary wedi creu gosodiad fideo newydd ac meddai:"}, {"text_idx": "#000021", "text": "Mae fy ngwaith yn ymateb i fis a dreuliais yn gweithio ochr yn ochr ag Ymddiriedolaeth Archaeolegol Dyfed yn ystod y gwaith o gloddio mynwent ganoloesol gynnar sy\u2019n cael ei bygwth gan erydiad arfordirol yng Nghapel Sant Padrig, Porth Mawr. Rwyf wedi defnyddio delweddau symudol, recordiadau a wnes i yn y maes ac animeiddiad i fyfyrio ar y profiad hwn ac archwilio\u2019r berthynas rhwng y prosesau archaeolegol ac artistig."}, {"text_idx": "#000022", "text": "Derbyniodd Tracy Breathnach wahoddiad gan Gysylltiadau Hynafol i greu digwyddiad cyfranogol ar Draeth y Porth Mawr i goffa\u0301u pawb a gladdwyd ym mynwent ganoloesol gynnar Capel Sant Padrig. Cynhelir y digwyddiad rhad ac am ddim hwn rhwng 2 a 5.20 pm ddydd Sul 26 Mawrth ac mae ar agor i unrhyw un. Meddai Tracy: \u2018Bydd y rhai sy\u2019n cymryd rhan yn creu cychod helyg syml maint cledr eich llaw, wedi\u2019i lenwi a\u0302 bwndel bach o blanhigion brodorol i\u2019w gosod ar y traeth er mwyn i\u2019r llanw eu cario allan. Bydd gosod golau gyda phob cwch bach yn symbolaidd, gall gynrychioli meddyliau, dymuniadau, gobeithion a gweddi\u0308au dros y rhai sy\u2019n byw a\u2019r rhai sydd wedi marw\u2019."}, {"text_idx": "#000023", "text": "Archebwch le drwy\u2019r ddolen Eventbrite yma"}, {"text_idx": "#000024", "text": "Mae David Begley wedi bod yn artist Preswyl gyda Chysylltiadau Hynafol ers 2020. Mae ei ymchwil i arferion ffermio canoloesol, Sant Aeddan o Ferns, planhigion meddyginiaethol, llawysgrifau canoloesol a gwneud inc, yn ogystal ag arferion ffermio ac iacha\u0301u cyfoes yn Ferns wedi ysbrydoli corff presennol David o waith Small Findings mewn lluniadu, peintio a fideo a fydd yn cael eu harddangos yn Ffreutur Eglwys Gadeiriol Tyddewi."}, {"text_idx": "#000025", "text": "Mae Linda Norris wedi creu gosodiad golau a gwydr sy\u2019n cynnwys dresel rithwir sy\u2019n ymgorffori barddoniaeth a ysgrifennwyd gan gyfranogwyr o Sir Benfro ac Iwerddon ac a ysbrydolwyd gan ddarnau ceramig a ddarganfuwyd ac sydd wedi\u2019u \u2018sandblastio\u2019 ar ddarnau o wydr. Meddai Linda:"}, {"text_idx": "#000026", "text": "Yn ei hanfod, mae\u2019r gwaith yn ymchwilio\u2019n ddychmygus i gysylltiadau dynol pwerus ar draws amser a thirweddau. Mae\u2019r darnau bach hyn yn borth i fywydau a lleoedd eraill, ac mae teithio yno\u2019n ein hysbrydoli i fyfyrio ar ein pennau ein hunain."}, {"text_idx": "#000027", "text": "Yn ei gyfres o focsys golau o\u2019r enw Unheimlich, mae John Sunderland yn dogfennu\u2019r llwybr pererindod newydd o Ferns i Dyddewi, gan ddychmygu sut y byddai rhywun o\u2019r cyfnod canoloesol wedi ymateb i\u2019r tirweddau hyn, fel yr oedden nhw bryd hynny a sut y maen nhw heddiw. Mae wedi tynnu lluniau o olygfeydd sy\u2019n crynhoi\u2019r myfyrdodau hyn."}]